CELEX: 32016D0598
Language: sl
Date: 2016-04-14 00:00:00
Title: Izvedbeni sklep Komisije (EU) 2016/598 z dne 14. aprila 2016 o odobritvi razširitve uporabe lipidnega izvlečka iz krila (Euphausia superba) kot nove živilske sestavine v skladu z Uredbo (ES) št. 258/97 Evropskega parlamenta in Sveta

19.4.2016   
            
            
               SL
            
            
               Uradni list Evropske unije
            
            
               L 103/34
            
         IZVEDBENI SKLEP KOMISIJE (EU) 2016/598
   z dne 14. aprila 2016
   o odobritvi razširitve uporabe lipidnega izvlečka iz krila (Euphausia superba) kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) in zlasti člena 7 Uredbe,
   ob upoštevanju naslednjega:
   
               (1)
            
            
               Z Odločbo Komisije 2009/752/ES (2) je bilo v skladu z Uredbo (ES) št. 258/97 odobreno dajanje na trg lipidnega izvlečka iz krila (Euphausia superba) kot nove živilske sestavine za uporabo v nekaterih živilih.
            
         
               (2)
            
            
               Družba Aker BioMarine Antarctic AS je 11. decembra 2009 obvestila Komisijo, da namerava dajati na trg lipidni izvleček iz krila (Euphausia superba) na podlagi mnenja pristojnega organa Finske za presojo živil o njegovi snovni enakovrednosti z lipidnim izvlečkom iz krila (Euphausia superba), odobrenim z Odločbo 2009/752/ES.
            
         
               (3)
            
            
               Družba Aker BioMarine Antarctic AS je 15. septembra 2014 vložila zahtevek pri pristojnih organih Irske za razširitev uporabe lipidnega izvlečka iz krila (Euphausia superba) kot nove živilske sestavine.
            
         
               (4)
            
            
               Pristojni organ Irske za presojo živil je 23. decembra 2014 izdal poročilo o začetni presoji. V navedenem poročilu ugotavlja, da razširitev uporabe lipidnega izvlečka iz krila (Euphausia superba) izpolnjuje merila za novo živilo iz člena 3(1) Uredbe (ES) št. 258/97.
            
         
               (5)
            
            
               Komisija je 22. januarja 2015 poročilo o začetni presoji poslala drugim državam članicam.
            
         
               (6)
            
            
               V 60-dnevnem roku, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori. Prosilec je naknadno spremenil vsebino zahtevka glede predlaganih kategorij živil. Ta sprememba in dodatna pojasnila prosilca so odpravili zaskrbljenost držav članic in Komisije.
            
         
               (7)
            
            
               Direktiva 2002/46/ES Evropskega parlamenta in Sveta (3) določa zahteve glede prehranskih dopolnil. Uporabo lipidnega izvlečka iz krila (Euphausia superba) bi bilo treba odobriti brez poseganja v zahteve navedene zakonodaje.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V Prilogi I specificiran lipidni izvleček iz krila (Euphausia superba) se lahko da na trg Unije kot nova živilska sestavina za opredeljene uporabe in ob upoštevanju največjih dovoljenih ravni, določenih v Prilogi II, brez poseganja v določbe Direktive 2002/46/ES.
   Člen 2
   Poimenovanje lipidnega izvlečka iz krila (Euphausia superba), ki se odobri s tem sklepom, na označbah živil, ki ga vsebujejo, je „lipidni izvleček iz krila (Euphausia superba)“.
   Člen 3
   Ta sklep je naslovljen na družbo Aker BioMarine Antarctic AS, PO Box 496 NO-1327, Lysaker, Norveška.
   
      V Bruslju, 14. aprila 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  Odločba Komisije 2009/752/ES z dne 12. oktobra 2009 o odobritvi dajanja na trg lipidnega izvlečka iz morskih rakcev vrste Euphausia superba kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 268, 13.10.2009, str. 33).
   
      (3)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      PRILOGA I
      
         Specifikacija lipidnega izvlečka iz krila (Euphausia superba)
      
      Opis: Lipidni izvleček iz krila (Euphausia superba) se proizvaja z ekstrakcijo iz zmletega krila z etanolom. Beljakovine in krilni material se odstranijo iz lipidnega izvlečka s filtracijo. Etanol in ostanek vode se odstranita z izparevanjem.
      
                  Test
               
               
                  Specifikacija
               
            
                  Vrednost umiljenja
               
               
                  ne več kot 185 mg KOH/g
               
            
                  Peroksidna vrednost (PV)
               
               
                  ne več kot 2 meq O2/kg olja
               
            
                  Vlaga in hlapne snovi
               
               
                  ne več kot 0,6 (1)
                  
               
            
                  Fosfolipidi
               
               
                  ne manj kot 35 % m/m
               
            
                  Transmaščobne kisline
               
               
                  ne več kot 1 % m/m
               
            
                  EPA (eikozapentaenojska kislina)
               
               
                  ne manj kot 15 % vseh maščobnih kislin
               
            
                  DHA (dokozaheksaenojska kislina)
               
               
                  ne manj kot 7 % vseh maščobnih kislin
               
            
         (1)  Izraženi kot vodna aktivnost pri 25 °C.
   
   
      PRILOGA II
      
         Odobrene uporabe lipidnega izvlečka iz krila (Euphasia superba)
      
      
                  Kategorija živil
               
               
                  Najvišja skupna vsebnost DHA in EPA
               
            
                  Prehranska dopolnila, kot so opredeljena v Direktivi 2002/46/ES.
               
               
                  3 g na dan za splošno prebivalstvo
                  450 mg na dan za nosečnice in doječe matere
               
            
                  Opomba: Za vsa živila, ki vsebujejo olje iz krila (Euphasia superba), bogato z DHA in EPA, je treba z ustrezno in priznano nacionalno/mednarodno preskusno metodologijo (npr. z metodo AOAC) dokazati oksidativno stabilnost.